Райнер Мария Рилке
Пантера

Превод от немски: Георги Мицков, —

chitanka.info

Преуморен от пръчките железни,

не вижда нищо взорът й отвъд;

тя мисли, че навеки е изчезнал

зад тия пръчки хиляди светът.

И ходът мек на стъпките й яки,

що в кръг безкрайно тесен се върти,

той танц на сила край средец е сякаш,

където властна воля в плен трепти.

Отбули ли зениците, тогава

неведом някой образ влиза в тях,

снагата й пронизва и изтлява

в сърцето й подобно спомен плах.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.